Otsustavad asitõendid vendade vastu hankis politsei heaks töötanud matkija, kes ostis vendadelt fentanüüli. Müüjad käisid mehele ise peale, et ta võiks osta suurema koguse.

Kokku sai politsei kätte 2,5 kilogrammi fentanüüli, millest 1,5 kilogrammi oli peidetud metsatukas maa alla.

2,5 kilogrammi fentanüüli on suurim kogus, mis Eestis korraga leitud. See ületab seniseid rekordeid kilogrammiga. Politsei iseloomustab operatsiooni tulemust sõnaga „ulmeline“.